Diari Oficial de la Generalitat Valenciana


Sumari del DOGV 2115, del 01-10-1993 (1993/829325)

RESOLUCIÓ de 8 de setembre de 1993, de la Direcció General d'Ordenació i Innovació Educativa, per la qual es convoquen els Premis Extraordinaris de Batxillerat de la Comunitat Valenciana corresponents al curs acadèmic 1992/93.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2115

Data del DOGV
:   01-10-1993

Secció del DOGV
:   ALTRES DISPOSICIONS

Número del document
:   1993/829325


Data del document
:   08-09-1993

Organisme emissor
:   Conselleria de Educació i Ciència

Tipus de document
:   Resolució

Anàlisi jurídica

Resolució de 8 de setembre de 1993, de la Direcció General d'Ordenació i Innovació Educativa, per la qual es convoquen els Premis Extraordinaris de Batxillerat de la Comunitat Valenciana corresponents al curs acadèmic 1992/93.  
L'Ordre de 10 de febrer de 1992, de la Conselleria de Cultura, Educació i Ciència (DOGV del 26.02.92), per la qual estableix els requisits i el procediment per a la concessió dels Premis Extraordinaris de Batxillerat de la Comunitat Valenciana, disposa, en l'apartat quart, que, anualment, la Direcció General d'Ordenació i Innovació Educativa convocarà els premis regulats en l'ordre esmentada.  
En compliment de la disposició citada aquesta direcció general ha resolt:  
Primer  
Convocar els Premis Extraordinaris de Batxillerat de la Comunitat Valenciana corresponents al curs acadèmic 1992193.  
Segon  
1. Podran optar al premi extraordinari els alumnes que hagen finalitzat els seus estudis de Batxillerat Unificat i Polivalent i els alumnes que hagen finalitzat el primer curs de qualsevol modalitat del Batxillerat definit per la Llei Orgànica 1/1990, de 3 d'octubre, d'Ordenació General del Sistema Educatiu en el curs 1992/93, i que tinguen una mitjana igual o superior a 8,5 punts, resultant de les qualificacions obtingudes en els tres cursos de BUP, o en els dos cursos del primer cicle del Pla Experimental de Reforma dels Ensenyaments Mitjans i el primer curs dels nous batxillerats.  
2. La qualificació mitjana s'obtindrà tenint en compte totes les matèries cursades per l'alumne, tant les comunes com les optatives, tret de les que tinguen caràcter voluntari. A les qualificacions se'ls assignarà el valor numèric següent:  
a) Batxillerat Unificat i Polivalent:  
Suficient: 5,5 punts.  
Be: 6,5 punts.  
Notable: 7,5 punts.  
Excel·lent: 9 punts.  
b) Primer cicle del Pla Experimental de Reforma dels Ensenyaments Mitjans:  
Suficient: 5,5 punts.  
Notable: 7,5 punts.  
Excel·lent: 9 punts.  
Tercer  
1. En cada província es podrà concedir un premi extraordinari de batxillerat per cada 1.000 alumnes, o fracció superior a 500, matriculats en tercer curs de Batxillerat Unificat i Polivalent, o en el primer curs de qualsevol modalitat del Batxillerat definit per la LOGSE durant el curs acadèmic 1992/93. Si en una província el nombre d'alumnes matriculats en aquests cursos és inferior a 500, és podrà concedir un premi extraordinari.  
2. Als efectes previstos en el paràgraf anterior, es tindran en compte tant els alumnes de centres públics com de centres privats i els alumnes matriculats en la modalitat d'ensenyament a distància.  
Quart  
1. Els alumnes que, reunint els requisits establerts en l'apartat anterior, vulguen optar al premi extraordinari, s'hauran d'inscriure a l'institut de Batxillerat en què es trobe el seu expedient acadèmic.  
2. El termini d'inscripció dels alumnes que concórreguen a aquests permís serà de quinze dies hàbils, comptadors a partir de la data de publicació d'aquesta convocatòria en el Diari Oficial de la Generalitat Valenciana.  
3. Els alumnes, i els secretaris dels centres respectius, hauran d'omplir, per duplicat, el model d'inscripció que s'inclou com a annex a aquesta resolució.  
4. Quan haurà finalitzat el termini d'inscripció, i dins dels dos dies hàbils següents, els secretaris dels instituts de Batxillerat trametran a les direccions territorials corresponents els models d'inscripció presentats. L'altre exemplar d'aquests models s'arxivarà a la secretaria del centre.  
Cinquè  
Les proves es realitzaran els dies 24 i 25 de novembre de 1993, als locals que habiliten amb aquest fi els directors territorials, els quals ho comunicaran, amb temps suficient, a tots els centres de Batxillerat implicats del seu àmbit territorial.  
Sisé  
1. Els tribunals encarregats d'efectuar les proves estaran formats per funcionaris de la Conselleria d'Educació i Ciència especialistes en cada una de les matèries que formen la prova.  
2. Seran designats, en cada província, pel director territorial corresponent, que nomenarà els qui hauran d'actuar com a president i com a secretari del tribunal.  
3. Actuarà com a president un funcionari que exercesca funcions d'inspecció i com a vocals professors d'ensenyament secundari, un dels quals actuarà com a secretari.  
Seté  
Els alumnes que obtinguen premi extraordinari rebran un document acreditatiu i podran optar al Premi Nacional de Batxillerat que anualment convoca el Ministeri d'Educació i Ciència.  
Vuité  
Abans de la realització de les proves per a la concessió d'aquests premis, la Direcció General d'Ordenació í Innovació Educativa dictarà les instruccions necessàries per al seu desplegament.  
Nové  
Aquesta Resolució entrarà en vigor l?endemà de la publicació en el Diari Oficial de la Generalitat Valenciana.  
València, 8 de setembre de 1993.- El Director General d'Ordenació i Innovació Educativa: Pascual Masiá González.  
ANNEX  
Premis Extraordinaris de Batxillerat   
de la Comunitat Valenciana  
Inscripció  
Cognoms i nom .............................................  
Data de naixement .........................................  
Localitat .................................................  
Província..................................................   
Adreça: carrer ............................................  
Localitat .................................................  
Província .................................................  
Telèfon ...................................................  
Centre(s) en què ha cursat els estudis ....................  
...........................................................  
Idioma cursat..............................................   
Assignatures optatives cursades............................   
...........................................................  
...........................................................  
Modalitat d'estudis cursada (\*) ...........................  
Vull participar en les proves per a l?obtenció dels Premis Extraordinaris de Batxillerat de la Comunitat Valenciana, convocats per Resolució de 8 de setembre de 1993.  
........... ...... d ................... de 1993  
Signat:  
(\*) Especifiqueu BUP o REM  
DIRECCIO TERRITORIAL D'EDUCACIO D ......................   
\*\*\*  
El secretari/la secretària de l?IB....................... d....................................................  
CERTIFIQUE:  
Que l'alumne/l'alumna ......................... ha obtingut  
una nota mitjana de .... punts en les qualificacions obtingudes en els tres cursos de BUP/REM (\*), per la qual cosa té els requisits establerts en l?Ordre de 10 de febrer de 1992 (DOGV del dia 26), per a participar en les proves per a l?obtenció dels Premis Extraordinaris de Batxillerat de la Comunitat Valenciana.  
......................,d ..................de 1993  
(Firma i segell del centre)  
Signat:  
(\*) Ratlleu allò que no pertoque.